Wo d LiveBand GROOVEPACK churz nach 22 Uhr s erst Mol d Bühni betrette het, hän bereits e huffe guet ufgleiti Party-Gäst dr Weg uf dr Ebnet gfunde gha und d Stimmig isch bereits heiter gsi. Mit ihre abwechsligsriche funkige Blues-Nummere, besser als in ere "rauchige Blues-Bar irgendwo in Amerika", hän sie eusi  Gäst entzückt. Es het richtig Spass gmacht dene Musiker us dr Region bi ihrne Blues-Improvisatione zuezslose. Speziell isch gsi, ass sie alli Lieder uf ihri ganz eigeni Art interpretiert hän und sie nid eifach nur abegleieret hän, so wie me das vo andere Cover-Bands kennt. Mit diverse virtuose Saxophon, Mundharmonika, Gitarre, Keyboard, Bass und Schlagzüg Solo Ilage hän sie de Obe zumene musikalische Erlebnis gmacht. Es isch für uns ganz e bsundeir ehr gsi, die Band uf unserer Bühni präsentiere z dörfe,  schliesslichhän gwüssi Band-Mitglieder au scho Uftritt am Montreux Jazz Festival oder an dr AVO Sesion gha.